text: "Sire, moult ne doit agréer," 
   Fait la bele, "que tant m'amés, 
   Que moi à courroucier doutés 
   Tant que vous oi recorder ci. 
   C. mile fois vous en merci ; 
   Et, pour la loiauté que voi 
   En vous, I baisier vous Otroi, 
   Par si que plus ne m'en querrez 
   busques à tant que vous m'arez 
   Espousée." Et quant cil l'entent,
   De joie à Dieu ses mains en tent, 
   Et l'en mercie, conme cis 
   En cui manoit sens et avis. 
   Et lors doucement la baisa. 
   Cis baisiers Amours agréa, 
   Et à raison, car ce fu drois, 
   Car il fu loiaus et courtois.
  